CELEX: E2020P0011
Language: fi
Date: 2021-01-07 00:00:00
Title: Héraðsdómur Reykjavíkurin pyyntö saada EFTAn tuomioistuimelta neuvoa-antava lausunto asiassa Eyjólfur Orri Sverrisson v. Islannin valtio (Asia E-11/20) 2021/C 5/15

7.1.2021   
            
            
               FI
            
            
               Euroopan unionin virallinen lehti
            
            
               C 5/15
            
         
      Héraðsdómur Reykjavíkurin pyyntö saada EFTAn tuomioistuimelta neuvoa-antava lausunto asiassa Eyjólfur Orri Sverrisson v. Islannin valtio
      (Asia E-11/20)
      (2021/C 5/15)
      Héraðsdómur Reykjavíkur (Reykjavikin käräjäoikeus) on esittänyt EFTAn tuomioistuimelle 19 päivänä kesäkuuta ja 26 päivänä elokuuta 2020 päivätyn pyynnön neuvoa-antavan lausunnon saamiseksi asiassa Eyjólfur Orri Sverrisson v. Islannin valtio. Pyyntö saapui tuomioistuimen kirjaamoon 27 päivänä elokuuta 2020 ja koskee seuraavia kysymyksiä:
      
                  1.
               
               
                  Onko direktiivin 2003/88/EY 2 artiklaa tulkittava siten, että aikaa, jonka työntekijä käyttää matkustamiseen työnantajansa palveluksessa ja tämän toimeksiannosta työpaikalle, joka ei ole työntekijän tavanomainen työpaikka, pidetään työaikana, kun se on tavanomaisen päiväsaikaan sijoittuvan työajan ulkopuolella?
               
            
                  2.
               
               
                  Onko kysymykseen 1 annettavan vastauksen kannalta merkitystä sillä, tekeekö työntekijä matkan työnantajan lukuun kotimaassa vai eri maiden välillä?
               
            
                  3.
               
               
                  Onko kysymykseen 1 annettavan vastauksen kannalta merkitystä sillä, missä muodossa työpanos matkan aikana suoritetaan?